

[image: image1.png]



Parlamentul  României

Camera  Deputaţilor
Comisia pentru sănătate şi familie
         Nr. 28/ 15 / 4 februarie 2011                                      

BIROULUI PERMANENT 

AL

CAMEREI DEPUTAŢILOR,

   Vă înaintăm raportul asupra propunerii legislative pentru modificarea şi completarea Legii nr.95/2006 privind reforma în domeniul sănătăţii (PLx 586/2010). Propunerea legislativă a fost respinsă de Senat în şedinţa din 11 octombrie 2010, în calitate de primă Cameră sesizată, şi  trimisă Comisiei pentru sănătate şi familie cu adresa  nr.PLx 586 din 9 noiembrie 2010, Camera Deputaţilor fiind Cameră decizională. 
La întocmirea raportului, comisia a avut în vedere avizul Consiliului Legislativ nr. 389/7 aprilie 2010, punctul de vedere al Guvernului nr.1589/DPSG din 21.06.2010, avizul Comisiei juridice, de disciplină şi imunităţi nr. Plx 586/2010 din 16 noiembrie 2010 şi punctul de vedere al Ministerului Sănătăţii.
În raport de obiectul şi conţinutul său, propunerea legislativă  face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,

RODICA NASSAR

Parlamentul  României

Camera  Deputaţilor
Comisia pentru sănătate  şi familie
          Nr. 28/ 15 /4 februarie 2011        
R A P O R T 
asupra propunerii legislative pentru modificarea şi completarea Legii nr.95/2006 privind reforma în domeniul sănătăţii (PLx 586/2010)

 1. Cu adresa nr. Plx 586 din 9 noiembrie 2010 Comisia pentru sănătate şi familie a fost sesizată, în fond, în conformitate cu prevederile art.95 din Regulamentul Camerei Deputaţilor, republicat, cu dezbaterea propunerii legislative pentru modificarea şi completarea Legii nr.95/2006 privind reforma în domeniul sănătăţii (PLx 586/2010), respinsă de Senat în şedinţa din 11 octombrie 2010, în calitate de primă Cameră sesizată, şi  trimisă Comisiei pentru sănătate şi familie cu adresa  nr.PLx 586 din 9 noiembrie 2010, Camera Deputaţilor fiind Cameră decizională.
La întocmirea raportului, comisia a avut în vedere avizul Consiliului Legislativ nr. 389/7 aprilie 2010, punctul de vedere al Guvernului nr.1589/DPSG din 21.06.2010, avizul Comisiei juridice, de disciplină şi imunităţi nr. Plx 586/2010 din 16 noiembrie 2010 şi punctul de vedere al Ministerului Sănătăţii.
 2. În raport de obiectul şi conţinutul său, propunerea legislativă  face parte din categoria legilor ordinare în conformitate cu prevederile articolului 73 din Constituţia României, republicată. Prin propunerea legislativă se intenţionează completarea Legii nr.95/2006 în sensul reglementării posibilităţii ca pe cardul naţional să poată fi accesate şi informaţiile despre istoricul medical al persoanei asigurate precum: antecedente eredocolaterale, antecedente personale fiziologice şi patologice precum şi investigaţiile, intervenţiile medicale/chirurgicale, tratamente aplicate şi durata spitalizării.
3. Comisia pentru sănătate şi familie a dezbătut propunerea legislativă menţionată în şedinţa din 2 februarie 2011. La şedinţa comisiei au participat 16 deputaţi din cei 17 membri ai comisiei. Din partea Ministerului Sănătăţii a participat domnul secretar de stat Cristian Anton Irimie.  În cadrul dezbaterilor s-a constatat că prin articolul 331 din Legea nr.95/2006 privind reforma în domeniul sănătăţii informaţiile cu caracter medical cele mai importante  pot fi accesate de pe cardul naţional de asigurări sociale de sănătate. Datele care sunt propuse a fi introduse prin această propunere legislativă sunt date care se caracterizează printr-o dinamică rapidă ceea ce îngreunează posibilitatea stocării lor. Raportul comisiei a fost adoptat cu unanimitate de voturi.

4. În urma dezbaterilor, Comisia pentru sănătate şi familie propune plenului Camerei Deputaţilor respingerea  propunerii legislative pentru modificarea şi completarea Legii nr.95/2006 privind reforma în domeniul sănătăţii (PLx 586/2010).

PREŞEDINTE,

RODICA NASSAR
Întocmit,

Consilier Florin Danciu
Consultant Cristina Bologan

